Detenen una dona xinesa a Girona que obligava 5 compatriotes a prostituir-se\nLes dones eren vigilades amb una càmera situada a l'habitació, de la qual no podien sortir excepte per anar amb els clients\nGIRONA | E.B. 30.08.2016 | 06:30\nLes víctimes eren vigilades permanentment a través d´una càmera situada a la seva habitació. policia nacional\nLa Policia Nacional ha arrestat una dona xinesa que obligava a exercir la prostitució a cinc compatriotes seves que tenia retingudes en una habitació d'un habitatge de Girona. Una denúncia anònima al telèfon contra el tràfic d'éssers humans de la Policia Nacional va alertar els agents, que després de constatar els fets van comprovar que cinc víctimes estaven sent explotades en un habitatge del carrer de la Rutlla.\nLes dones eren vigilades permanentment mitjançant una càmera situada a l'habitació on residien, de la qual no podien sortir excepte per donar servei als clients.\nLa dona d'origen asiàtic detinguda, d'uns cinquanta anys, es dedicava al tràfic d'éssers humans amb l'objectiu de l'explotació sexual i l'afavoriment de la immigració il·legal de persones de la seva mateixa nacionalitat. Després de la detenció i de passar a disposició judicial al jutjat número 2 d'instrucció de Girona, el magistrat va decidir el seu ingrés a presó provisional.\nL'avís, una trucada\nGràcies a una denúncia anònima al telèfon de lluita contra el tràfic d'éssers humans d'un client que alertava de l'activitat i de les condicions del pis, es va comunicar als agents de la Policia Nacional que diverses dones estaven sent obligades a exercir la prostitució contra la seva voluntat, els agents van conèixer aquests fets i van poder iniciar les investigacions.\nL'avís el van rebre el mes de maig i a partir d'aquí els agents de la UCRIF de la Policia Nacional a Girona va començar a investigar juntament amb la Brigada Central de Tràfic d'Éssers Humans de la Comissaria General d'Estrangeria i Fronteres.\nA més els policies van poder descobrir que tenia cinc compatriotes seves a qui obligava a prostituir. Les noies vivien amuntegades en una habitació de l'habitatge i a més, eren vigilades permanentment mitjançant una càmera. Tan sols se'ls permetia sortir d'aquesta habitació per donar servei als clients.\nDesprés de les informacions rebudes, els agents van constatar els fets comprovant que la dona d'origen xinès exercia funcions de control sobre les víctimes. El dia 26 de juliol es va portar a terme l'escorcoll a l'immoble i la detenció de la dona.\nDurant l'escorcoll els investigadors van poder comprovar que les dones es trobaven en l'habitatge en situació irregular i estaven sent víctimes d'un delicte de tràfic d'éssers humans amb fins d'explotació sexual. Les jove havien arribat a Espanya amb l'esquer de promeses de tenir una vida millor i feina.\nPerò com sol passar en aquests casos, el que es van trobar és que tot era mentida i que en arribar a Girona, aquesta dona xinesa detinguda pels agents els va prendre el telèfon i la documentació. Les tenia controlades durant tot el dia.\nQuan els policies van fer l'escorcoll del domicili del carrer de la Rutlla van poder comprovar que les noies a qui s'explotava sexualment vivien amuntegades en una petita habitació i l'ambient contrastava amb les altres habitacions destinades a exercir els serveis, ja que a les altres hi havia aire condicionat i estaven en un estat de salubritat.\nEl control era tan estret que les vícitimes vigilades permanentment a través d'una càmera situada a la seva habitació, de la qual no podien sortir si no era per donar servei als clients, en jornades maratonianes de 24 hores.\nDurant l'escorcoll de l'habitatge els agents van poder comissar diversa documentació com agendes i quaderns de comptabilitat on es va poder verificar la doble comptabilitat per part de la controladora, d'una banda els diners que obtenia pel servei de les noies i per un altre el que percebien les víctimes, així com 4.600 euros en metàl·lic.\nMés de 2.500 detinguts\nAquesta operació duta a terme a Girona s'emmarca dins el Pla de la Policia Nacional contra el Tràfic d'Éssers Humans amb Fins d'Explotació Sexual, en funcionament des de 2013 i que va motivar l'activació de la línia telefònica 900 10 50 90 i el correu trata@policia.es per facilitar la col·laboració ciutadana i la denúncia, anònima i confidencial, d'aquest tipus de delictes.\nDes de llavors, la Policia Nacional ha detingut més de 2.500 persones per aquest delicte i ha dut a terme més de 800 operacions.\nDes de la posada en marxa d'aquest servei de comunicacions per facilitar la col·laboració ciutadana i la denúncia anònima i confidencial d'aquest tipus de delictes, la Policia Nacional ha rebut prop de 6.000 comunicacions a través del telèfon i el correu.


Crònica Pole GP Alemanya: Alonso, el millor – Fórmula 1 en Català\nPublicat 21 de juliol de 2012 Actualitzat 14 de febrer de 2021 per F1 en CatalàCategories:Cròniques\nAl GP anterior, del qual jo també en vaig fer la crònica de la pole, alguns em vàreu criticar el titular, considerant que donava peu a pensar que la pole d’Alonso a Silverstone va ser per sort. Com ja vaig explicar en aquell moment, la volta en si no va ser sort, però si que la FIA decidís treure la bandera vermella a mitja Q2, quan Alonso no estava classificat.\nAvui no faran falta aquestes explicacions perquè Alonso ha estat el més ràpid i també el mes ben posicionat. Tal com ha acabat la Q3, semblava que l’últim que passés la línia d’arribada obtindria la pole, degut a que ja no plovia i el pas dels cotxes anava millorant l’estat de la pista, i a Ferrari ho han calculat molt bé, iniciant l’asturià la seva volta a menys de 10 segons de la bandera a quadres.\nPerò en alguns moments semblava que seria el Regenmeister (mestre de la pluja) d’anys passats qui s’enduria la pole. Finalment Michael Schumacher s’ha vist superat pels Red Bull de Sebastian Vettel i Mark Webber, però sortirà tercer degut a la penalització que ha rebut l’australià per la substitució de la caixa de canvis al seu RB8.\nCal destacar el paper dels Force India, els dos a la Q3 i molt especialment el de Nico Hülkenberg. En Hulk ja va demostrar un gran control sota la pluja quan aconseguí la seva primera pole amb Williams a Brasil l’any 2010, i avui s’ha classificat cinquè i sortirà a la quarta posició. El seu company Paul di Resta sortirà novè.\nA la sisena posició, un Pastor Maldonado que ha tornat a deixar a Bruno Senna a anys llum i que ha superat els dos McLaren, Jenson Button per davant de Lewis Hamilton. Sembla que a l’MP4/27 li costa generar temperatura als pneumàtics, però si demà fa bon dia els dos pilots han mostrat un bon ritme.\nTancant la Q3, Kimi Räikkönen a la desena posició, que s’ha queixat de que Sergio Pérez l’ha bloquejat durant la Q2. Els comissaris han estat d’acord amb el finlandès, i Pérez perdrà cinc llocs a la graella per haver bloquejat tant a en Kimi com a Alonso en moments diferents de la sessió.\nProbablement la part més important de la classificació ha estat la Q2, que ha començat amb condicions de pneumàtics intermedis i ha acabat per fer servir els de pluja extrema, tant extrema que per un moment semblava que hauríem d’esperar de nou com a Silverstone.\nMarcar el temps en aquells primers instants ha estat decisiu, i pilots com Felipe Massa, Romain Grosjean i Nico Rosberg no han superat el tall. A més, tant el francès com l’alemany perdran cinc llocs a la graella per la mateixa raó que Webber, així que sortiran des de la 20a i 22a posicions respectivament.\nA la Q2 també s’hi han quedat l’abans mencionat Senna, els dos Sauber i Daniel Ricciardo, que amb el seu Toro Rosso s’ha quedat a 70 mil·lèsimes de passar a la Q3.\nI com que a la Q1 pràcticament no hi ha plogut, doncs s’han quedat fora els de sempre. Els dos Caterham, els dos Marussia i els dos HRT més Jean-Eric Vergne, que s’ha quedat a la Q1 per sisena vegada aquesta temporada. Mencionar que Heikki Kovalainen li ha clavat gairebé un segon al seu company d’equip Vitaly Petrov, que Charles Pic, malgrat perdre’s la major part dels lliures 3 ha superat a Timo Glock, i que Pedro de la Rosa creu que hauria pogut superar els Marussia si Petrov no l’hagués molestat a l’últim sector.\nPer demà les previsions apunten a pista seca. El pneumàtic tou és més ràpid però tampoc per tant respecte al dur, cosa que podria fer veure alguna estratègia interessant al respecte. Veurem si Schumacher i els McLaren es poden afegir al que té pinta de ser una batalla Alonso vs Vettel…\n1 Fernando Alonso 5 Ferrari F2012 Ferrari 1’40″621\n2 Sebastian Vettel 1 Red Bull RB8 Renault 1’41″026\n3 Michael Schumacher 7 Mercedes W03 Mercedes 1’42″459\n4 Nico Hülkenberg 12 Force India VJM05 Mercedes 1’43″501\n5 Pastor Maldonado 18 Williams FW34 Renault 1’43″950\n6 Jenson Button 3 McLaren MP4-27 Mercedes 1’44″113\n7 Lewis Hamilton 4 McLaren MP4-27 Mercedes 1’44″186\n8 Mark Webber 2 Red Bull RB8 Renault 1’41″496 [*]\n9 Paul di Resta 11 Force India VJM05 Mercedes 1’44″889\n10 Kimi Räikkönen 9 Lotus E20 Renault 1’45″811\n11 Daniel Ricciardo 16 Toro Rosso STR7 Ferrari 1’39″789\n12 Kamui Kobayashi 14 Sauber C30 Ferrari 1’39″985\n13 Felipe Massa 6 Ferrari F2012 Ferrari 1’40″212\n14 Bruno Senna 19 Williams FW34 Renault 1’40″752\n15 Jean-Eric Vergne 17 Toro Rosso STR7 Ferrari 1’16″741\n16 Heikki Kovalainen 20 Caterham CT01 Cosworth 1’17″620\n17 Sergio Pérez 15 Sauber C31 Ferrari 1’39″933 [**]\n18 Vitaly Petrov 21 Caterham CT01 Cosworth 1’18″531\n19 Charles Pic 25 Marussia MR01 Cosworth 1’19″220\n20 Romain Grosjean 10 Lotus E20 Renault 1’40″574 [*]\n21 Timo Glock 24 Marussia MR01 Cosworth 1’19″291\n22 Nico Rosberg 8 Mercedes W03 Mercedes 1’41″551 [*]\n23 Pedro de la Rosa 22 HRT F112 Cosworth 1’19″912\n24 Narain Karthikeyan 23 HRT F112 Cosworth 1’20″230\nTemps del 107%: 1’20″991\n[*] Mark Webber, Romain Grosjean i Nico Rosberg perden cinc posicions a la graella per haver canviat la caixa de canvis dels seus monoplaces.\n[**] Sergio Pérez perd cinc posicions a la graella per obstaculitzar a Fernando Alonso i Kimi Räikkönen durant la sessió de classificació.\nEtiquetatAlemanyaCrònica PoleFernando AlonsoFerrariMichael SchumacherNico Hülkenberg


(Quasi)tots contra el 155 | elCugatenc\nL’èpica cotitza a la baixa en borsa. Hem dit tants cops “moments clau”, “dies històrics” i “situació transcendental” que les expressions han perdut valor. Aquesta setmana, però, sembla que aquests termes que sonen a revolucionaris tenen més sentit que la passada. Tot i així, no els utilitzaré molt, no vagi a ser que l’estira i arronsa acabi amb un nou baló d’aire per a uns quants dies. Si aquesta setmana sembla, de nou, “clau”, “històrica” i “transcendental” és perquè el tràmit per aplicar l’article 155 ja ha començat, perquè la pressió per declarar la independència –en plan bé, no el pasito pa’ lante María y ahora un pasito pa’ atrás del dia 10– és més forta que mai i perquè les peticions d’eleccions van creixent, sobretot per part dels grans mitjans i l’establishment –valga la redundància–. Al mig de tot això hi ha la nostra humil ciutat i la vila de Valldoreix, on el sentir gairebé unànime en contra de la intervenció de l’autonomia s’ha fet evident en un espectre polític tant ampli com el que va des del PSC fins a la CUP-PC en l’eix nacional, del federalisme al mambo.\nNomés Ciutadans i PP s’han oposat a rebutjar el 155 argumentant que la millor forma de recuperar la democràcia és que s’intervingui el govern, el Parlament i els mitjans de comunicació públics a l’espera d’unes noves eleccions en què –no expliquen de quina manera– canviaran les majories i es podrà tenir un govern de menys rauxa i més seny però, sobretot, dins d’una llei que els independentistes consideren irreformable per precisar d’unes majories tan àmplies que els partits no sobiranistes haurien de participar del canvi. Mentre la llei segueixi rígida, qualsevol acció que plantegi un pas més cap a l’alliberament nacional –àlies estafa antidemocràtica– de Catalunya serà il·legal. I així s’ha encarregat d’advertir-ho el secretari municipal a petició dels partits constitucionalistes perquè que els regidors votessin a favor de demanar l’aturada del 155 i de l’alliberament de Jordi Sànchez i Jordi Cuixart tinguessin en compte que podien incórrer en un delicte penal. Però les intervencions del secretari ja fa temps que són tan llargues com innecessàries perquè tothom de partida sap més o menys que s’hi juga.\nAl municipi hem viscut el rebuig a la intervenció de l’autonomia de manera oficial per partida doble, ambdues dimecres i en forma de sessions plenàries extraordinàries. La moguda ha començat al Ple de l’Ajuntament on, com sempre en aquests afers, la majoria independentista ha fet pinya i, amb la complicitat a mitges d’ICV-EUiA i PSC –que han presentat una moció en què també rebutgen el 155 i criden al diàleg i han demanat votació separa dels acords de les propostes portades al Ple per part de PDECAT-Demòcrates i ERC-MES per poder abstenir-se en uns i votar a favor o en contra en d’altres–, ha mostrat el rebuig a la intervenció de l’administració autonòmica alhora que s’ha posicionat a favor de l’excarceració dels líders de l’ANC i Òmnium, el que ja es palpava abans de començar comptant la quantitat de regidors amb llacet groc al pit.\nLes referències a la Constitució han estat constants i, de nou, el discurs més bel·ligerant ha arribat de la mà de Munia Fernández-Jordán, regidora de Ciutadans, que s’ha encarregat de dir que el seu portaveu no ha acudit a la sessió plenària perquè estava fent una cosa útil (treballar) –com Lourdes Llorente (CUP-PC) i Dimitri Defranc (no adscrit)–, una oda al treball productiu que ja van reivindicar mesos enrere en una ferma defensa de les dietes – els regidors de Ciutadans han renunciat les del Ple extraordinari que ha debatut el 155– com a forma de remuneració per als càrrecs electes amb l’argument de “qui treballa cobra i qui no, no” –el que sobta en un discurs de plena reivindicació d’una Constitució que, a diferència de les d’estats socialistes, no posa el treball com a valor principal; però no ens n’anirem per les branques–. La taronja ha sortit de la crítica compartida amb ICV-EUiA, PSC i PP sobre el tràmit de les lleis del referèndum i de transitorietat debatudes el 6 i 7 de setembre al Parlament per acusar els independentistes de supremacistes –amb referències al 3% i al “el divorci entre la política i la societat”– i a ecosocialistes i socialistes de victimistes per com han plantejat la seva moció.\nL’al·locució ha sobtat la resta de regidors, la majoria dels quals li l’han criticada però dient que ja estan acostumats a aquestes actituds per part de Ciutadans, i li ha costat una esbroncada de l’alcaldessa: “Ha utilitzat paraules insultats per als regidors, ha demostrat supremacisme i infantilisme i ha insultat les institucions catalanes”. Fernández-Jordán no se n’ha penedit malgrat les recriminacions dels companys de plenari i, de fet, ha acabat marxant amb la cara ben alta just quan la resta de regidors han acabat de fer les seves valoracions perquè, un cop més, el seu grup municipal ha decidit que no anava a participar de la votació. Ella i Sergio Blázquez han girat cua per anar a fora mentre a la sala de plens s’ha produït el que era inevitable, amb o sense ells, tenint en compte les forces polítiques i un debat que, malgrat l’intent del PP de conduir-lo a la justificació jurídica del 155 i de l’empresonament dels líders socials, cada cop més es planteja en termes de democràcia contra autoritarisme.\nTot ha seguit poques hores després a la Junta de Veïns de Valldoreix, on la renúncia de la vocal de Ciutadans per motius personals i desavinences polítiques ha servit perquè el vot favorable de PDECAT-Demòcrates-Actuem (amb l’absència d’un dels seus vocals), CUP-PC i ERC-MES convertís la moció de rebuig a la suspensió de l’autonomia en institucional. “Es pot indicar que la moció és institucional?”, ha preguntat el cupaire Ferran Margineda davant l’aprovació unànime. “Ens aprofitem que Susanna ha marxat?”, ha bromejat el president de l’EMD. La secretària ho ha acceptat però el simbolisme de la institucionalitat més bé importa poc perquè el que compta és que l’administració valldoreixenca també s’ha posat de cara davant l’aplicació del 155.\nPerò si una cosa té la política a Valldoreix és que, de vegades, sembla la conversa d’un bar. Tothom coneix el posicionament de tothom i els debats són menys tensos –tampoc hi ha molta varietat d’opinió perquè ho siguin–. Així que les ja inestalviables picabaralles dialèctiques de la CUP-PC i ERC-MES amb el PSC –que continua tenint el casset en reproducció automàtica per no parar de dir “reforma constitucional en sentit federal”, ara amb un nou hit, el “pacte d’estat per Catalunya”– al Ple santcugatenc ni tan sols s’han ensumat a l'EMD. A Valldoreix tampoc s’han ensumat les declaracions del cupaire Ignasi Bea dient que l’actitud dels cossos policials durant el referèndum va ser digna de “psicòpates”, ràpidament criticada pel PP i mediada per l’alcaldessa demanant respecte per les persones que pateixen psicopatia. I encara menys s’ha ensumat la crítica que ha fet Ramon Gutiérrez, d’ICV-EUiA, dient que taronges i populars són incapaços d’entendre el valor plurinacional de l’Estat.\nEntrar a analitzar més arguments seria repetir un i un altre cop el que en cada Ple amb temes nacionals es produeix. Així que quasi que vaig tancant l’article però dient una cosa: aquest article no hauria d’acabar aquí. Després dels dos plens i d’una manifestació de la comunitat educativa en defensa de l’escola pública catalana, Sant Cugat hauria d’haver viscut una reflexió pública sobre l’aplicació de l’article 155 de la Constitució per part del conseller de Salut, Antoni Comin –el que també era un bon moment per preguntar-li per com està aquella compra de l’Hospital General de Catalunya per part de la Generalitat que va anunciar de manera inesperada a Catalunya Ràdio ara fa uns mesos–. Però no, l’acte s’ha cancel·lat perquè el conseller ha estat cridat a una reunió urgent a la Generalitat, la que alguns mitjans nacionals apunten com la decisiva abans de la proclamació d’independència, un escenari que tindria menys suports que el rebuig al 155, com s'han encarregat d'advertir ICV-EUiA i PSC.


Diferència entre les revisions de "Bou embolat" - L'Enciclopèdia, la wikipedia lliure en valencià\nDiferència entre les revisions de "Bou embolat"\nRevisió de 14:11 2 gin 2010 (editar)\nJoan85 (Discussió | contribucions)\nRevisió de 14:12 2 gin 2010 (editar) (desfer)\nEl '''bou embolat''' és una festa taurina valenciana. Consistix en la tradició de soltar pels carrers d'un poble o ciutat un bou embolat en unes boles de [[alquitrà]] cremant-se lligades en els banyes del animal.\nEl '''bou embolat''' és una festa taurina valenciana. Consistix en la tradició de soltar pels carrers d'un [[poble]] o [[ciutat]] un bou embolat en unes boles de [[alquitrà]] cremant-se lligades en les [[banyes]] de l'[[animal]].\nÉs una tradició valenciana que no se practica fora de [[Valéncia]] o el seu àmbit d'influència.\nRevisió de 14:12 2 gin 2010\nEl bou embolat és una festa taurina valenciana. Consistix en la tradició de soltar pels carrers d'un poble o ciutat un bou embolat en unes boles de alquitrà cremant-se lligades en les banyes de l'animal.\nÉs una tradició valenciana que no se practica fora de Valéncia o el seu àmbit d'influència.\n4 El bou en corda\n5 Particularitats locals\nL'orige d'estes tradicionals corregudes que se celebren en els pobles valencians, els podríem trobar en l'us com arma contra els seus enemics que feyen els pobles ibers, que gastaven els bous embolats per eixe fi.\nEl preparatius tenen tot un ritual que va preparant els ànims de festa del poble.\nS'enllaça el bou en un corro en la força dels braços dels jóvens del poble i s'encabota a un piló que esta clavat a terra i ben falcat. El piló te un fort en la part superior.\nSe passa la corda pel forat assegurant i deixant sense moviment el cap del animal.\nSe coloquen uns ferrages ajustats sobre les banyes, ferrages que servixen de soport a les boles,unes boles fetes d'alquitrà i estopa.\nL'animal se resistix durant tota l'operació i hi ha que tindre molta precaució i subjectar-lo molt be. En tot preparat se li dona foc a les boles.\nFinalment se talla la corda.\nDesprés de tallar la corda, cosa que no tot lo mon es capaç de fer, l'animal al vore's solt, corre enfurit pels carrers perseguint a les ombres que pot entrevore baix la llum de les boles enceses.\nEl foc se va consumint poc a poc i quan les boles terminen per apagar-se, el bou es agarrat una atra vegada en un corro i terminen les corregudes.\nEls carrers del poble se tanquen en barreres de fusta, si be abans se feya en carros travats i nugats.\nEl bou en corda\nEl bou en corda es una atra modalitat del anterior a on el bou du una corda. Els carrers no estan tancats i els jóvens dirigixen al bou estirant dirigint a l'animal per a que o s'escape.\nCada poble a on se fa esta festa aporta les seues peculiaritats,uns a l'hora de traure el bou penjant ninots plens de palla que puja'n o baixen en una corda, atres posen refugis pels carrers, amagatalls en les places colocant carros, cadafals ...\nCada poble segon la tradició o l'imaginació dels organisadors, aporten variacions a l'estructura central del bou embolat.\nFontelles, Antoni i Lozano, MªAngels. Text per a l'ensenyança de la Llengua Valenciana. Grup d'Acció Valencinista. 1982. ISBN 84-85872-03-7\nObtingut de «http://www.lenciclopedia.org/index.php?title=Bou_embolat&oldid=31553»


Més enllà de la coca amb cireres i del disseny | La Guia De Reus\nInici Actualitat Més enllà de la coca amb cireres i del disseny\nMés enllà de la coca amb cireres i del disseny\nLa festivitat de Corpus i les coques amb cireres ja han arribat al Forn Sistaré. I per celebrar-ho, els seus responsables han guarnit les diferents botigues amb elements per recordar la història que evoquen les setmanes prèvies a l’arribada de l’estiu.\nEs tracta d’un conjunt de cartells totalment artesans i elaborats amb uns dissenys que transmeten els valors de proximitat, tradició i passió per la feina ben feta. En la seva creació s’han utilitzat materials reciclats que s’havien usat a l’obrador, com ara les planxes de metall que es posen al forn per fer les coques.\nEls dissenys són obra de Pere Rosell, de l’estudi Rosell&Co, que explica que en tots ells ha volgut plasmar l’estima pel territori, per les tradicions de Reus i els productes de qualitat, senya d’identitat de l’obrador de Cal Sistaré.\nEn la seva creació s’ha treballat un signpainting molt concret, molt identificatiu i en diferents formats (metall, fusta i roba). Lletres majoritàriament fetes a mà directament sobre els suports. No hi ha hagut impremta, ni reproducció, ni còpies. Tots són originals i únics i encaixen amb la filosofia de Cal Sistaré que, gràcies a Arnau Pérez de Tudela de aComunica, ja compta amb una guia visual molt ben definida. A més a més, els cartells s’inspiren amb allò retro, artesanal, utilitzant tipografies amb reminiscència vintage que volen cridar l’atenció però ser elegants.\nL’acció de Corpus i les coques amb cireres no és la primera col·laboració entre El Forn Sistaré i Rosell&Co. La primera campanya va sorgir de la necessitat dels primers de donar a conèixer cadascuna de les campanyes que hi ha durant tot l’any d’una forma diferent i amb el segell local. Cada una d’elles, diferent de l’anterior.\nEl pa de Sant Jordi, les mones o les coques amb cireres han estat algunes de les accions que ja s’han portat a terme amb la peculiaritat que cadascuna d’elles ha tingut un suport relacionat amb el producte (draps de fer fardells, teles de fermentar, planxes per posar les coques al forn, motlles de pans de pessic…). “D’aquesta manera es recicla el material i s’ensenya on es fa el producte i sent tots iguals, queden tots diferents, com cadascun dels pans que surten de l’obrador”, afegeixen des de Rosell&Co.\nÉs un estudi creatiu situat al centre de Reus (carrer Santa Teresa, 19-25) i que destaca pel seu caràcter, recursos únics, inspiracions variades, feines adaptades a totes les necessitats i sempre amb un acabat especial. Des de Rosell&Co no deixem mai indiferent.\nQuan alguna marca o negoci vol donar a conèixer els seus productes o serveis, habitualment planteja una oferta o una campanya i busca un dissenyador que li posi bonic allò que vol transmetre, i després una impremta fa la feina final en forma de cartell, flyer, fulletó… però normalment tota aquesta part final, poc té a veure amb la marca. Aquí agafem i controlem totes les etapes. Intentem seguir una guia, un objectiu, posar en línia tot el procés i crear un missatge uniforme, un discurs i imatge coherents i a la vegada que no deixi indiferent. Donem cos, contingut, sentit a les marques, a cada disseny, cada feina. Som treballadors, fem el que ens agrada, fem ofici.\nArticle anteriorLes XXI Jornades de la tonyina de Vandellòs i l’Hospitalet de l’Infant s’inauguraran els dies 29 i 30 de maig amb una ruta de tapes\nArticle següentMas Carandell ofereix un nou espai destinat al suport a l’emprenedoria i a la creació d’empreses


Andorra la Vella s’integra al comitè executiu de la Unió de Ciutats Capitals Iberoamericanes | BonDia Diari digital d'Andorra.\nUn moment de l'assemblea celebrada aquest matí.\nDj., 04/11/2021 - 21:07\nLa cònsol major, Conxita Marsol, ha estat l’encarregada d’obrir el diàleg d’alcaldes durant la XIX Assemblea General de la Unió de Ciutats Capitals Iberoamericanes que s’ha celebrat avui a la Casa de la Villa de Madrid. La trobada, que ha estat presidida per l’alcalde de Madrid i copresident de l’UCCI, José Luis Martínez-Almeida, ha comptat amb alcaldes i alts representants dels Governs Locals de les capitals de 22 països, com Lisboa, Bogotà, San Salvador, San Juan de Puerto Rico, San José, Lima o Santo Domingo. La sessió inaugural s’ha realitzat a la sala de plens de l’antic ajuntament de Madrid, i ha comptat amb la presència dels antics alcaldes –que alhora havien exercit com a presidents de l’UCCI- José María Álvarez del Manzano, Alberto Ruiz-Gallardón i Ana Botella.\nAndorra la Vella s’integra per primera vegada al Comitè executiu de l’UCCI, assumint la vicepresidència de Desenvolupament econòmic, Turisme i Innovació durant els pròxims dos anys. La copresidència de l’ens passarà a mans de San José (Costa Rica) fins al 2022 i de Lima (Perú) fins l’any següent. Conxita Marsol, durant la seva intervenció, ha destacat l’important paper que han desenvolupat durant la pandèmia els governs locals, com a referents més immediats dels ciutadans i també com a generadors de riquesa mantenint llocs de treball tot fomentant l’obra pública. La cònsol major, alhora, ha transmès la importància de mirar el futur amb optimisme, apostar per la innovació i la sostenibilitat, i establir sinèrgies amb la resta de ciutats iberoamericanes.\nUn cop finalitzada l’assemblea, Conxita Marsol, acompanyada per l’ambaixador d’Andorra a Espanya, Vicenç Mateu, han mantingut una trobada bilateral amb l’alcalde de Madrid, José Luis Martínez-Almeida, i la secretària general de l’UCCI i consellera de Turisme de l’Ajuntament de Madrid, Almudena Maíllo. A la trobada han parlat del turisme com a motor econòmic i, en aquest sentit, Conxita Marsol, ha destacat la importància de la posada en marxa el mes vinent d’un servei d’aerolínia que unirà Madrid amb l’aeroport d’Andorra – La Seu d’Urgell. La cònsol major ha aprofitat la reunió per convidar l’alcalde a visitar Andorra la Vella tot fent ús d’aquest mitjà que connectarà d’un manera més directa el Principat amb la capital d’Espanya.\nLa visita a Madrid es clourà demà divendres amb una audiència al Palau de la Sarsuela que oferirà el Rei d’Espanya, Felip VI, als alcaldes iberoamericans participants a l’Assemblea de l’organització internacional. Posteriorment, l’alcalde José Luis Martínez-Almeida oferirà una visita a les dependències de la Direcció General de la Policia Municipal de Madrid.\nAndorra la Vella forma part des del 2008 de la Unió de Ciutats Capitals Iberoamericanes, un organisme que es va crear el 1982 a Madrid, la ciutat que avui ha tornat a acollir una Assemblea General. L’esdeveniment s’havia de celebrar el 2020 però es va haver de suspendre per la situació sanitària mundial.\nUnió de Ciutats Capitals Iberoamericanes


Alguns avantatges del networking offline, per a @guillemrecolons\nXarxes fora de línia Què és?\nAvantatges del networking fora de línia\nTED i TEDx, una oportunitat per a la creació de xarxes fora de línia\nXarxes fora de línia és la gestió de contactes al llarg de tota la vida. S'està enlairant des de la pantalla de l'ordinador, sortir de casa o oficina per assistir a esdeveniments, llegir llibres, veure pel·lícules o donar xerrades, entre moltes altres coses. Potser això podria semblar avorrit o políticament incorrecte enmig d'ella era 4.0, Però creu-me, És fantàstic.\nI no és com si passo moltes hores davant de la pantalla, però m'agradaria que fos menys. Aquí fora hi ha un món. Fa uns dies, parlant amb un col·lega, entre els socis sobre el poder de la xarxes fora de línia en comparació amb els. No sóc gaire d'un “els deu avantatges” I tot això, però els números són màgics i permeten explicar de manera curta el que xarxes fora de línia vostè no té (Encara) la línia:\nTrencar la sensació d'aïllament això significa estar davant de l'ordinador durant unes hores o tot el dia. No hi ha videoconferència per substituir una bona abraçada o una bona encaixada de mans.\nTenir una cervesa o un cafè amb un amic, un client, col·laborador. Allò no existeix a la xarxa encara.. I ens permet treballar el nostre missatge d'una manera relaxada, Amb Història Inclòs.\nIntercanvi de targetes de paper. Pot semblar insensat respectuós amb el medi ambient, però encara guardo cartes dels anys 90. Pot ser que no estiguin en vigor, però és com recordar un àlbum de fotos, estimula la memòria i pot provocar el desig de buscar algú que ens va deixar empremta. Encara que avui és fàcil connectar a través de molts canals en línia, en un esdeveniment amb molta gent no hi ha millor manera.\nPosar cara i veu persones els perfils de les quals són fotos de la 1a comunió o fotos Afinat. T'imagines posar cara a una Geek (monstre digital) que has conegut abans en alguna xarxa social?\nLa Emocions, els sentits, es transmeten de manera més eficaç “Viure”. La suma del llenguatge verbal i del llenguatge no verbal dóna un resultat complet, que juntament amb les olors, sensacions tàctils, es torna gairebé perfecte.\nLa possibilitat de poder distingir entre amics, coneguts i salutacions -Parafrasejant Josep Pla-, és més alt al carrer que a la xarxa, on rebem peticions d'amics de persones que no coneixem en absolut. Reclamo que el tractament diferenciat. No és el mateix un veí de tres portes més enllà d'algú que era una parella juvenil o que un client. Nostres marca personal s'activa per treure el Networker portem a l'interior.\nCompartir informació és més fàcil. Si tinc un problema informàtic el puc resoldre en un fòrum en línia. Però aquells de nosaltres que vam néixer abans de la 2000 preferiríem que algú ens digués davant nostre i ens digués quins botons prémer. Potser la realitat augmentada canviarà alguns d'aquests aspectes, però avui encara no veig que aquesta tecnologia s'apliqui massivament.\nEl valor qualitatiu d'una trobada cara a cara és més gran, ja que està implicat 5 sentits i posem les màscares fora. No hi ha fotos de la 1a comunió, la nostra cara és la veritable, els nostres gestos parlen de nosaltres. Podem assistir a una conferència per reunir-nos 10 Persones, molt menys del que possiblement llegiran aquest post, però el seu valor serà més gran.\nÉs on el veritable l'Elevator Pitch, un breu discurs on la nostra proposta de valor ha d'aconseguir una segona reunió amb un client potencial o Stakeholder.\nPer resumir et diré que, presencialment, interaccions reals sovint creen un entorn més favorable.\nLes xerrades TED i TEDx són una ocasió única per a la xarxes fora de línia. Encara que el que queda són els vídeos, un mitjà en línia, el moment és únic i irrepetible.\nSi tens l'oportunitat d'estar a Barcelona, 22 Març 2019, no et perdis el TEDxEixample 2019 a la Fatric Antiga Damm. Un lloc per aprendre, Saber, Experiència. I el cartell d'aquest any no podia ser més potent:\nFa un temps vaig escriure un post titulat Hi ha un cafè que vol conèixer-nos, I encara és viu.. Naturalment, no hi ha res dolent en continuar la nostra xarxa en línia; mètriques són sempre interessants. Però de tant en tant, i avui és un dia per fer-ho, cal reclamar encaixades de mans i abraçades com la de l'humorista fresc Víctor Parrado, una sensació real xarxes fora de línia.\nImatge de la targeta de visita d'Unuchko Veronika el Shutterstock.com\nCategories Human branding, Marca personal Etiquetes Encaixada, assistir a esdeveniments, compartir informació, donar conferències, Enlairar-se de la pantalla de l'ordinador, el poder de la creació de xarxes fora de línia, El valor qualitatiu d'una trobada, entorn més favorable, Intercanvi de targetes de paper, Emocions, llegir llibres, llengua no verbal, marca personal, Posar cara i veu, Trencar la sensació d'aïllament, sortir de casa, veure pel lícules Navegació de post\n11 Reflexions sobre "Deu avantatges del networking fora de línia”\n9 Febrer, 2019 A 19:01\nNaturalment, res com les relacions personals.\n9 Febrer, 2019 A 19:02\nEm trobo totalment identificat amb tot el que revisa en el seu post Guillem.\n9 Febrer, 2019 A 19:03\nGràcies José Luis, esperem acollir aviat un esdeveniment “Viure” per veure si podem donar-nos la mà\nRealment, És veritat, t'imagines una persona en certa manera, i sorpresa, quan ho veus és totalment diferent.\nL'encaixada de mans, la mirada, …un munt de coses que només veus quan véns cara a cara.\n9 Febrer, 2019 A 19:15\nGràcies Mjoe. Aquí tens un exemple. En el teu comentari no sé quina cara tens. En una cafeteria que sabria.\n9 Febrer, 2019 A 19:04\nNaturalment, l'empatia només pot passar fora de línia, o així crec. Gràcies Guillem per recordar.\nGràcies per escriure Anouk. Ho creguis o no,, Grups de Linkedin com "Màrqueting Social" i similars, M'han aixafat dient que no hi ha res millor que la creació de xarxes en línia. Ja ho veus., hi ha gustos per a tothom.\n9 Febrer, 2019 A 22:16\nEns veiem al TED Guillem ;-) Poder gaudir de la “Sang de la meva sang”, segueix sent clau per a les relacions personals i professionals i més avui en dia en aquest entorn VUCA.\n11 Febrer, 2019 A 17:05\n100% segons Colia! Serà un plaer veure't “en persona” a TEDxEixample!\nLucia (i SEO)\n12 Febrer, 2019 A 10:49\nHas tocat la meva fibra amb l'article. Aquest és el meu tema de conversa amb molts col·legues gremials perquè, tot i ser SEO i dedicar-me al màrqueting digital , Em m'he de moure fora de línia.\nÉs molt útil per a mi, però jo era conscient del valor real de sortir al carrer quan l'any passat vaig estudiar Lean Startup (metodologia que permet dissenyar empreses d'una manera àgil) i vaig haver de validar les meves hipòtesis sobre el meu model de negoci al carrer.\nI per què al carrer? tenint en compte que vivim en l'era digital podríem haver fet un qüestionari i passar-lo per xarxes, Contactes, Etc., etc.. Perquè com assenyales amb raó, en contactes fora de línia podem accedir a emocions, veure quan brillen els ulls d'una persona, veure què et fa somriure, Riure…o això et fa emocionar perquè és el teu toc “Fibra”. Google Analytics no proporciona aquestes estadístiques, ni estadístiques de xarxes socials (per molt bons i cars que siguin)\nPerquè no hi ha res que doni suport al contacte físic i perquè el contacte físic s'enriqueix, encara que al principi costa sortir de “la cova”.\nUna abraçada, Guillem.\n12 Febrer, 2019 A 11:56\nHola Llúcia! T'entenc perfectament. Precisament aquells que passem molt de temps darrere de les pantalles tenim molta necessitat d'activar els nostres sentits a la vida real. I tens raó., Google Analytics no ho explica tot… Les emocions són al carrer, al teu carrer. Gràcies per la ressenya, fins i tot si és en línia descriu una emoció. Una forta abraçada!


Les temperatures tornaran a baixar a finals de setmana a tot Catalunya\nS'espera una normalització de les temperatures a finals de setmana amb la possibilitat d'alguns ruixats i noves nevades al Pirineu\nper Redacció dijous, 9 de març 2017 - 11:22h\nLes temperatures tornaran a baixar el cap de setmana. | cedida\nEl temps d'avançada primavera que tenim actualment a Catalunya amb temperatures que tant avui com demà divendres i fins dissabte poden arribar als 25 graus de màxima a moltes comarques, sembla que ens acompanyarà fins al diumenge. Entre diumenge i dilluns, una nova baixada de la temperatura ens deixarà un ambient més fred i la possibilitat de ruixats i nevades en algunes comarques.\nEntre avui dijous i dissabte vinent, les temperatures es dispararan a tot Catalunya i especialment a les comarques interiors i del Pirineu. Tant avui dijous com demà divendres, els dos dies més càlids d'aquesta setmana, les temperatures pujaran fins als 25 °C a les comarques de Ponent, a la vall de l'Ebre o fins i tot en algunes valls del Pirineu. A la costa l'ambient també serà molt agradable però el vent de component marítim frenaria lleugerament les temperatures. A la costa els valors màxims arribaran als 18 o 22 °C.\nEls mapes del temps indiquen el final d'aquest ambient de primavera avançada a finals de setmana, entre diumenge i dilluns. Durant la tarda de diumenge arribarà un front força actiu acompanyat d'aire fred que provocarà una important baixada de les temperatures. No s'espera cap onada de fred, però si una normalització de les temperatures. La normalització de les temperatures vindrà acompanyada d'un temps més inestable i durant la tarda de diumenge hi podran haver ruixats a les comarques de Girona i Barcelona, fins i tot amb calamarsades. Al Pirineu s'espera una nevada important amb acumulacions que poden superar els 25 o 40 cm a les cotes més elevades. On i de quina manera acabarà plovent caldrà matisar-ho els dies vinents, el que queda clar és que les temperatures tornaran a baixar força el cap de setmana amb un ambient més propi per les dates en què som.\nVÍDEOS: 7 anys de l'última gran nevada que va col·lapsar Catalunya\nPREVISIÓ per dijous 9 de març. Dia de màniga curta a moltes comarques!


Valorant la Vaga General i pensant en el dia després | Valorant la Vaga General i pensant en el dia després\nValorant la Vaga General i pensant en el dia després\n16 novembre 2012 by Nuet\n14N, UNA VAGA QUE MOSTRA LES POTENCIALITATS DE LLUITA I ALTERNATIVA\nEl resultat de la vaga ha estat superior a allò que s’esperava, la industria molt majoritàriament s’ha aturat i de forma molt positiva el comerç ho ha fet molt mes que a les dues anteriors vagues generals. Al matí les manifestacions descentralitzades han estat molt importants i les de la tarda a Tarragona, Lleida, Girona i Barcelona han estat massives.\nLa vaga ha mantingut el pols de la mobilització dels treballadors i treballadores i la demostració, de nou, de la força sindical com una derivada clau de l’alternativa social, i al mateix temps el concepte de vaga ciutadana que escapa a l’organització sindical clàssica es consolida com un factor nou que tendeix a tenir un nou i creixent protagonisme en aquesta alternativa.\nLa vaga ha superat en molt les causes laborals com a detonant de la protesta, encara que la Reforma Laboral votada per PP i CiU, els ERO generalitzats, les retallades als treballadors públics i la negativa patronal a la negociació col•lectiva son un substrat bàsic de la protesta. El paper del sistema financer amb les ajudes a la banca per una banda i els desnonaments per l’altra ha actuat de teló de fons on s’hi afegeixen amb força les retallades sanitàries i l’euro per recepta i les retallades al sistema educatiu públic incloent la universitat.\nLa sensació d’injustícia generalitzada ha ajudat a tancar part del comerç de proximitat que coneix i pateix el sofriment de la gent i al mateix temps la precarietat i incertesa en el futur immediat de moltes famílies ha actuat d’amortidor de la protesta per pures raons de por i supervivència.\nAvui però el 15N es quasi mes important que el 14, que sis països europeus hagin convocat vagues generals o parcials i que fins a 22 hagin celebrat protestes de diversos tipus posant tots la força en la crítica a les polítiques suïcides d’austeritat i retallades i proposant una alternativa per la majoria de la població per aïllar les polítiques oligàrquiques que ens governen, representades per la Troica, es un avenç insuficient però considerable.\nLa vaga representa un nou salt qualitatiu en l’enpoderament democràtic de molta gent per construir una alternativa a les polítiques d’austeritat i una confluència de diverses experiències, organitzacions i moviments socials i polítics que objectivament es van sumant en la pràctica de la mobilització.\nEl poder econòmic oligàrquic, la representació política que el sustenta i el marc jurídic, institucional i comunicatiu en el qual s’assenten no ho tenen tot controlat i lligat. Mobilitzacions com les del 11 de Setembre a Catalunya i el 14 de Novembre a tot l’estat tenen un efecte desestabilitzador,sobre el poder establert, que no hem de menystenir. Si a sobre sumem els diversos moviments crítics sigui contra els desnonaments, retallades sanitàries i educatives, lluites contra ERO, lluites democràtiques com el 25S, etc., tot això omple de dubtes els plans de la Troica que Governs com el del PP i abans CiU volien automàticament aplicar als pobles.\nLa manca de legitimitat democràtica d’aquestes polítiques i d’aquets governants cada cop es mes gran i aquesta tendència s’expressa en les enquestes sociològiques de forma creixent.\nPer això la vaga ha estat tan important, com a vector culminant de mobilitzacions creixents de setembre, octubre i novembre.\nSegueix sent necessari reforçar la confluència en la mobilització, i segueix sent necessària una alternativa política que expressi fidelment aquest potencial de la mobilització social.\nEs cert que en mig d’aquest procés contradictori social i polític han aparegut les eleccions de Galicia, Euskadi i Catalunya. Aquestes eleccions nomes poden recollir parcialment el potencial polític del canvi, però cal apuntar-lo en la bona direcció, el de la suma d’efectius contra l’austeritat i la seva fidelitat a la mobilització social en l’alternativa. Aquí es on el PSOE està perdut, no entén la crisi i per tant no entén la resposta que necessita i demanda la seva base social, i no entén ni respecta les noves dinàmiques d’una demanda democràtica molt superior a la que ofereixen les campanyes electorals.\nEl dret a decidir-ho tot, el model d’estat o la prelació de la política sobre l’economia ja no pot distreure’s amb reclams electorals i jocs de miralls, la gent ho vol tot o com a mínim vol molt mes que en els darrers 34 anys.\nAixí doncs el 15 hem de ser encara mes exigents i optimistes, fer les passes en la direcció correcta per revertir la infàmia patida els darrers 5 anys, amb la paciència que no ha de trencar un calendari electoral incert (el PP frueix de majoria absoluta però pateix la situació d’inestabilitat mes forta des de l’arribada de la democràcia) que podria encara oferir sorpreses.\nEl PP està perdent molt rapidament legitimitat y el PSOE està en la disjuntiva de si apuntala el sistema, i s’enfonsa amb ell, o planteja una alternativa real per les persones. CiU no ho te gens facil, no podrà limitar molt de temps la potencialitat crítica i subversiva del dret a decidir exercit de forma plena i no en els temes i calendari triats pel partit conservador per mantenir el poder, al final la gent voldrà decidir-ho tot.\nEl reforçament el 25N de la Coalició entre ICV i EUiA es un primer pas, però a partir del 26 necessitarem fer salts de llarg abast.


L'ICD facilitarà l'acompanyament jurídic al món rural - Teleponent\nInici Comarques Pirineu L’ICD facilitarà l’acompanyament jurídic al món rural\nL’ICD facilitarà l’acompanyament jurídic al món rural\nEn casos de denúncia per violència masclista. Pitarch ha recordat que el Govern descarta centralitzar l'atenció judicial a víctimes del masclisme que ara ofereixen 29 jutjats mixtos arreu de Catalunya\nLa presidenta de l’Institut Català de les Dones, Teresa Pitarch, ha presidit la Taula institucional contra la violència masclista, que s’ha celebrat a Tremp. Pitarch ha dit que la violència masclista afecta a totes les zones del territori però que el que no és igual l’accés als recursos per part de les víctimes. Per aquesta raó es milloraran els circuits en zones rurals perquè les dones tinguin acompanyament jurídic des de l’inici de la denúncia. La dificultat de mobilitat en aquestes zones de població molt dispersa fa que les dones tinguin més dificultat per accedir als recursos. La presidenta ha recordat que el Govern descarta centralitzar l’atenció judicial a víctimes del masclisme que ara ofereixen 29 jutjats mixtos arreu de Catalunya.\nPitarch ha afirmat que els jutjats de violència sobre la dona ”no es toquen” i d’aquesta manera s’enterra un estudi del 2015 perquè allunya el servei a les víctimes.\nLes dones del món rural a l’hora de posar denúncies per violència masclista es troben amb dificultats afegides com l’accés als recursos de manera fàcil i la mobilitat. Pitarch ha dit que l’acompanyament jurídic ha de ser igual que l’acompanyament psicològic, que hi és des d’un inici i per tant s’ha mostrat favorable a què tinguin advocat des del primer moment i de manera fàcil.\nInstitut Català Dones\nArticle anteriorEl 40% dels universitaris ha patit assetjament predatori\nArticle següentEl jutjat reclama el retorn de les 44 peces del Museu de Lleida a Osca i no descarta l’ús de la “força pública”


Vosté està > noticies 2012 > intercanvis musicals 2012\nLa Coral de l'Agrupació Musical Santa Cecília d’Ador oferirà el diumenge 30 d’octubre un concert a les 12.00 h dins de la IX Campanya de Concerts d'Intercanvis Musicals entre societats musicals valencianes a realitzar en l'Església Parroquial d'Ador. L'objectiu fonamental d'aquests intercanvis és la promoció musical i la interrelació entre les diferents agrupacions musicals. Aquest concert s'enquadra en el conveni subscrit entre la Federació de Societats Musicals de la Comunitat Valenciana (FSMCV) i la Conselleria de Governació.\nEnguany, hi participarà la Coral de la Rotovense Musical de la veïna població de Ròtova, formació que dirigeix el mestre d'Alcoi Rafael Mullor Grau i que ens interpretarà, en primer lloc, la coneguda peça dels The Beatles, Yesterday. En segon lloc, ens deleitaran amb Moon River del compositor Henry Mancini. Tot seguit interpretaràn la peça Ave Verum Corpus del compositor W. A .Mozart. Finalitzaran la seua actuació amb la cançó Que tinguem sort de Lluís Llach.\nSeguidament, la nostra coral, sota la direcció del nostre mestre Juan Carlos Sempere Bomboí, iniciarà el concert amb Son de la Loma, del compositor cubà Miguel Matamoros. Tot seguit, ens interpretarà l'havanera Enterradme en la playa amb música de Jesus Romo i lletra de Rafael Duyos. Continuarà el concert amb la cançó Ojos Brujos de Gonzalo Roig i arranjament coral de Diego Ramon Lluch. Seguirà l'havanera Aurora del compositor basc Luis de Aramburu i lletra de Cayo Luis Vea. Per tancar el concert, escoltarem Tribute to Queen, peça homenatge al mític grup anglés, del compositor Jay Bocook.\nAdor, 24 de setembre de 2012.


Activitats 21-22 – Página 2 – Web IES Ses Estacions\nMay 10, 2022 by admin Category: Activitats 21-22, Activitats Música 0 comments\nAvui, 10 de maig, hem pogut gaudir d'un nou #EsPlay, aquesta vegada al hall del nostre IES.\nMay 09, 2022 by admin Category: Activitats 21-22, Activitats FP, ERASMUS 0 comments\nDos alumnes d'Fp Bàsica han partit a fer les seves pràctiques a una empresa a Parma, Itàlia, amb un projecte Erasmus+ KA102. Una professora els ha acompanyat.\nMés informació d'aquest projecte.\nMay 05, 2022 by admin Category: Activitats 21-22, ERASMUS 0 comments\nEl cap de setmana passat alumnat de l'IES Ses Estacions i de l'IES Poeta García Gutiérrez (Chiclana de la Frontera, Cadis) del projecte Erasmus+ KA229 disfrutaren de dos dies a Londres, després de la feina realitzada al Boston Grammar School.\nMay 04, 2022 by admin Category: Activitats 21-22, Activitats Convivència 0 comments\nAquest dimarts 3 de maig, les nostres mediadores i cibermentores han participat del taller pràctic i reflexiu organitzat per Lioparda Teatre.\nHem viscut la diversitat com una realitat que ens enriqueix i que necessitam respectar per conviure en cordial convivència i llibertat.\nAlumnes de l’IES Ses Estacions al Regne Unit\nAbr 29, 2022 by admin Category: Activitats 21-22, ERASMUS 0 comments\nAlumnes de 4t ESO participants en el programa Erasmus+ KA229 feren la presentació de l'IES Ses Estacions als companys del programa i a l'alumnat del Boston Grammar School i després gravaren els webinars sobre les dones científiques.\nAbr 28, 2022 by admin Category: Activitats 21-22, Activitats Plàstica 0 comments\nAra més que mai, reivindiquem la pau, demanem-la i practiquem-la, donem exemple.\nEn aquest mural hi han col.laborat alumnes des de 1r de l'ESO, fins a 1r de Batxillerat. Ha estat un gran plaer fer-hi feina, com abans, junts, fent equip i sentint-los ben aprop.\n"La pau és el camí" Mahatma Gandhi.\nErasmus+ KA229 a la Universitat de Lincoln\nAbr 28, 2022 by admin Category: Activitats 21-22, ERASMUS 0 comments\nAlumnes de 4t ESO de l'IES Estacions i la resta d'estudiants europeus del projecte Eramsus+ KA229 visitaren la Universitat de Lincoln (Regne Unit) on reberen una xerrada i feren una entrevista a una científica i docent de la Universitat de Lincoln. A la tarda visitaren la castell i la catedral de Lincoln.\nErasmus+ KA229 al Regne Unit\nAbr 26, 2022 by admin Category: Activitats 21-22, ERASMUS 0 comments\nAquesta setmana alumnes de 4t d'ESO participen a la trobada del projecte STEM as a root of the future Erasmus+ KA229 a Boston (Regne Unit). Durant aquests dies preparan entrevistes a dones científiques de la Universitat de Lincoln juntament amb alumnat de Finlàndia, Bèlgica, Alemanya i Càdis.\nAbr 12, 2022 by admin Category: Activitats 21-22, Activitats Admnistració i Economia, Activitats FP, ERASMUS 0 comments\nEls alumnes R. A. (ADG32) i L. F. (ADG31) estan fent les pràctiques a l'empresa (FCT) a Lares, Itàlia, amb el projecte Erasmus KA103.\nAbr 08, 2022 by admin Category: Activitats 21-22, Activitats Filosofia, Activitats Llengües i Cultura Clàssica 0 comments\nDesprés de dos anys Cultura Clàssica i Llatí han pogut tornar a gaudir del Maremagnum. #mésqueuninstitut


Anni B Sweet deixa molt bones sensacions a l’Auditori Nacional - El Periòdic d'Andorra\nAnni B Sweet deixa molt bones sensacions a l’Auditori Nacional\nLa cantant espanyola desplega tota la seva lluminositat i talent\nPublicat el Dilluns, 29 de febrer de 2016 | 02:30 h\nAnni B Sweet durant el seu concert a l’Auditori Nacional d’Ordino, dissabte | Marta Ballús\nAterrava al Principat amb un cert neguit davant un panorama i un públic desconegut, però aviat va saber ficar-se l’heterogènia platea de l’Auditori a la butxaca. Anni B Sweet va desplegar totes les seves armes gairebé des de la intro, i tot i estar acostumada a presentar cadascuna de les seves cançons, no va ser fins el tercer tema quan va començar a espolsar-se la seva timidesa.\nL’artista espanyola, arropada per la seva banda, va aconseguir treure brillantor a la nit amb una gran posada en escena i una aclaparadora mostra de calidesa, dolçor i suavitat, que va maridar amb encert amb rauxa, energia i el seu habitual savoir faire. L’excel·lent acústica de l’Auditori esdevenia en la parella perfecta per Anni i la seva banda i, poc a poc, anaven caient els temes del seu darrer disc, Chasing Illusions, amb Beginner, Knives, Onyx Stars. Era el preludi perfecte per deixar pas a At home, Motorway i Getting older, just abans de mostrar-se durant uns minuts cara a cara amb el públic i sense la banda.\nAnni s’anava traient la timidesa a cops de guitarra i no va necessitar gaire temps per comprovar que s’exposava a un públic agraït, tot i que l’Auditori no va acabar d’omplir-se.\nVa ser en aquest punt, quan l’artista va agafar el micròfon, abans de Locked in verses i va afirmar que «us he de reconèixer que teniu un país supermaco i vosaltres mateixos sou conscients i ho sabeu, perquè tothom ho diu». No eren paraules gratuïtes ni per buscar l’aplaudiment fàcil. No li feia falta.\nEn el moment que va tornar la banda a escena, Anni va desgranar Dare to love, Never, Watch me shoot you – «una cançó que m’ha servit per matar el meu costat dolent»–, Oh I oh oh I, del seu primer treball Start Restart Undo i on va demanar ajuda del públic a fer les veus sense gaire èxit, tot s’ha de dir. Ridiculous games 2060, un dels temes més celebrats del seu segon disc, Oh, Monsters! va ser el punt i apart de la vetllada, abans de tornar per la porta gran a facturar dos cançons més en forma de bis i de regal.\nUn anunci de Mc Donald’s va popularitzar la veu de l’Anni a Espanya, més enllà dels cercles de l’indie. La seva versió del Take on me del grup noruec dels anys 80, A-ha, que adornava aquell anunci, va tenir la culpa i aquesta, precissament, va ser l’esperada píndola que va mostrar en l’última etapa del concert. Drive va baixar el teló d’una hora i mitja que la malaguenya va certificar com «la primera de la que espero siguin moltes visites a Andorra».\nEncara amb un somriure als llavis i sorpresa per la reacció de la gent, Ana López, el seu veritable nom quan baixa de l’escenari i torna a enfundar les seves guitarres, va tenir temps de signar autògrafs, fotografiar-se amb la gent que, com ella, es va voler acomiadar amb un sincer gest de gratitud.


Gener » 2006 » Mosaic de Paraules al Vent (Bloc des d'Irlanda). » Page 2\nSí hi ha una cosa que em tregui de polleguera, és el tantsemenfotisme.Per mi, és un dels problemes principals de les societats contemporànies, el pasotisme general de la gent. Ens hem convertit en una societat massa individulista, una societat cada … Continue reading →\nby JosepArnau Posted on 16 Gener 2006\nConeixem la xenofòbia, l’homofòbia i altres xacres de la nostra societat. Davant de qualsevol d’elles, tots i cadascú de nosaltres -almenys això espero i desitjo, en una societat amb dos dits de seny- mouríem cel i terra per tal d’aturar … Continue reading →\nLa Fundació PuntCat és el personatge més destacat de l’any 2005 segons els lectors de VilaWeb i d’El Punt, doncs jo també he escollit els meus: En quant a botifler jo trio l’Oleguer, encara que potser n’hi ha un bon … Continue reading →\nCerts animals fan por.\nby JosepArnau Posted on 9 Gener 2006\nAquestes dues fotos les vaig fer fa un mes en la visita a Polònia, és el camp de concentració d’ Auschwitz (realment s’anomena Oswiecim en polonès), no hagués escrit el text que vaig escriure tornant cap a Polònia en un … Continue reading →\nby JosepArnau Posted on 6 Gener 2006\nFa un parell de dies, amb uns amics, vam decidir anar al teatre. Totes les obres que ena feien més el pes tenien les entrades exhaurides. Potser per Nadal les sales s’omplen més. Finalment avui anirem a veure Mar i … Continue reading →


Dejú intermitent, què és i quins són els seus beneficis\nActualment una de les “dietes” que s'ha posat més de moda és el dejuni intermitent. S'ha tornat realment popular i moltes persones reconeixen que és el mètode definitiu per a regular el teu pes. Però és això cert? Quins són els seus beneficis? Quins perills s'amaguen?\nCom bé s'entén pel seu nom, aquesta tècnica consisteix a passar intervals de dejuni i intervals en els quals s'ha de menjar. Existeixen diferents mètodes per a realitzar-ho, però el més conegut és l'anomenat 16/8, en el qual pots menjar durant 8 hores i dejunar durant 16. Si ens posem a pensar, dejunar d'aquesta manera és senzill, ja que s'inclouen les hores de somni. Tenint en compte que podem sopar a les 20:00h, hem de comptar les hores en les quals passem adormits i, per exemple, saltar-nos l’esmorzar i fer que el nostre primer menjar sigui el del mig dia.\nBé és cert que quan dejunem, el nostre cos ho nota. Bàsicament, quan passem hores en dejú permetem que el cos utilitzi l'energia emmagatzemada, la qual cosa provoca que cremi l'excés de greix corporal. Pel que si no menges, el cos continuarà alimentant-se del seu propi greix per a obtenir l'energia que necessita.\nTambé es millora la sensibilitat a la insulina, ja que quan ens alimentem els seus nivells augmenten, i quan no ho fem el nivell d'insulina descendeix. La glucosa sanguínia descendeix i el cos acaba per consumir la glucosa del seu dipòsit per a cremar-la.\nPel que si haguéssim d'enumerar els beneficis del dejuni serien:\nDisminució dels nivells de sucre en sang\nActivació de la neteja cel·lular\nDurant el dejuni està permès beure begudes sense calories, per la qual cosa et recomanem beure aigua, te sense sucre, cafè sol… D'aquesta manera no passaràs llargs períodes de fam.\nFes-ho a poc a poc, no t'obliguis a dejunar. Deixa que el teu cos s'acostumi.\nEl descans és molt important, escolta el teu cos i dedica-li el descans que mereix.\nConsulta amb el teu metge o nutricionista el teu desig de començar el dejuni abans de fer-lo, et diran si és aconsellable en el teu cas i et donaran pautes per a poder fer-ho.\nFinalment, volem dir que el dejuni intermitent no està fet per a tots. Recorda menjar de manera saludable i que dejunar, és simplement una eina per a fer servir de tant en tant, no es tracta de deixar de menjar!


Conferència: “Ramón Llull encara ens parla”. A càrrec de Vincenç Villatoro - Fundació Romea\nRamon Llull és un clàssic de la literatura catalana i del pensament europeu. Però hi ha dues definicions possibles de la paraula clàssic, en cultura. D’una banda és un clàssic aquell qui ha deixat una petja important en la història i és necessari, en conseqüència, per entendre l’evolució de les coses i de tot allò que va passar després d’ell, gràcies a ell. I un clàssic és també aquell qui, encara que estigui lluny en el temps o en l’espai, ens parla i ens interpel·la a les persones d’avui. És obvi que Llull és un clàssic en el primer sentit. Les aportacions de Llull han tingut un impacte que a ell mateix el sorprendria sobre la ciència i l’art contemporani. És un precedent de la cibernètica, de la informàtica, de la intel·ligència artificial, d’una determinada lògica que és present en la creació contemporània, científica i artística. La seva concepció de l’altre, de la necessitat de dialogar per convèncer i de traduir per fer-se entendre també ens serveix per afrontar problemes contemporanis d’interculturalitat. Això el faria interessant, fins i tot imprescindible, per a erudits i historiadors. Però a més els textos de Llull, també els de vocació més directament literària, ens parlen avui, amb paraula d’avui, sobre qüestions d’ara mateix. I això el fa interessant per a qualsevol persona que vulgui fer servir la literatura i el pensament per entendre i viure amb intensitat. Llull no és només un precursor. És també una veu viva.


All Blacks | enciclopèdia.cat\nL’All Blacks fent el haka\nGeof Wilson (CC BY-NC-ND 2.0)\nNom amb el qual és coneguda la selecció de rugbi de Nova Zelanda, considerada un dels mites més grans d’aquest esport.\nLa primera selecció neozelandesa de rugbi és del 1893, d'un any després de la creació de la New Zealand Rugby Union, l’organització dedicada a gestionar aquest esport en l’àmbit estatal, tot i que prèviament hi hagué un primer equip neozelandès format en una gira per Nova Gal·les del Sud (Austràlia). El nom deriva de la indumentària, totalment negra, dels jugadors. És també característic dels All Blacks el haka, dansa ritual guerrera maori que l’equip interpreta abans dels partits.\nDes del 1995 l’All Blacks és constituïda exclusivament per jugadors professionals. Des de l’establiment de la Copa del Món de rugbi (1987), ha guanyat la competició tres vegades: el 1987, el 2011 i el 2015 (d’un total de vuit campionats celebrats fins el 2017). També ha guanyat el Torneig de les Tres Nacions (1996-2011), en el qual ha aconseguit deu vegades la màxima puntuació, i tres vegades el Campionat de rugbi internacional, successor de l’anterior competició, a més del Grand Slam (contra Anglaterra, Escòcia, Irlanda i Gal·les) els anys 1978, 2005, 2008 i 2010. El 2017 rebé el premi Princesa de Asturias de l’esport.


Dietes Cetogèniques - Nutrició control del Pes Corporal | Endocrinologia i Nutrició Hospital Quirón Dexeus Barcelona\nLes Dietes Cetogèniques les plantegem en persones resistents a la pèrdua de pes amb el tractament convencional de dieta personalitzada i pla d’exercici físic o en aquelles que han de perdre molt pes. També es poden recomanar de forma intermitent en qualsevol programa de reducció ponderal.\nSolen beneficiar-se especialment les persones que han fet múltiples dietes prèvies, les que presenten resistència a la insulina o les que tenen l’activitat física molt limitada. Son dietes de molt baix contingut en carbohidrats i acostumen a ser normoproteiques i amb aportació de vegetals crus i proteïnes de qualitat. La intenció és que siguin cetogèniques, fet que indica que s’està cremant teixit gras. Els seguiment dels pacients en aquest tipus de dietes ens demostra que són molt eficaces per a perdre el pes del compartiment gras i d’aigua.\nUtilitzem aquest tipus de dieta de manera personalitzada i per períodes de temps limitat, fem un seguiment estret del pacient per a fer la progressió cap a una alimentació equilibrada mitjançant l’educació nutricional amb la finalitat d’aconseguir el manteniment del pes perdut.


Pintura aquarel·la - Pintar amb pintura - Manualitats - Botiga Online - Abacus Cooperativa\nAQUAREL·LES JOVI 12 colors Pintura aquarel·la\tEn estoc (lliurament en 48h, feiners)\nAQUAREL.LA"VAN GOGH"PLAST.24C Productes per regalar\tEn estoc (lliurament en 48h, feiners)\nCost Soci: 41,90€ PVP: 44,90€ Afegeix a la cistella\nSET AQUAREL.LA ART CREATION 8x12 Pintura aquarel·la\tEn estoc (lliurament en 48h, feiners)\nAQUAREL·LES TITAN EXTRAFINES Blau cian núm. 55 Pintura aquarel·la\tEn estoc (lliurament en 48h, feiners)\nAQUAREL·LES TITAN EXTRAFINES Blau fosc núm. 56 Pintura aquarel·la\tEn estoc (lliurament en 48h, feiners)\nAQUAREL·LES TITAN EXTRAFINES Negre núm. 82 Pintura aquarel·la\tEn estoc (lliurament en 48h, feiners)\nAQUAREL·LES TITAN EXTRAFINES Ombra natural núm. 74 Pintura aquarel·la\tEn estoc (lliurament en 48h, feiners)\nAQUAREL·LES TITAN EXTRAFINES Siena núm. 96 Pintura aquarel·la\tEn estoc (lliurament en 48h, feiners)\nAQUAREL·LES TITAN EXTRAFINES Roig escarlata núm. 32 Pintura aquarel·la\tEn estoc (lliurament en 48h, feiners)\nAQUAREL·LES TITAN EXTRAFINES Roig núm. 36 Pintura aquarel·la\tEn estoc (lliurament en 48h, feiners)\nAQUAREL·LES JOVI 24 colors Pintura aquarel·la\tEn estoc (lliurament en 48h, feiners)\nSET AQUAREL.LA ART CREATION 12x12 Pintura aquarel·la\tEn estoc (lliurament en 48h, feiners)\nCost Soci: 7,50€ 7,10€ PVP: 7,85€ Afegeix a la cistella


L'Ajuntament de Cabra del Camp es fractura i entra en situació de crisi | Diari de Tarragona\nL'Ajuntament de Cabra del Camp es fractura i entra en situació de crisi\nCastañón es manté a l´alcaldia després que la Secretaria anunciés dimecres que la moció de censura contra l'alcalde presentada per CiU i dos membres de Cabra en Comú no prospera\n4 de Septiembre de 2015 - 08:14 hs\nSessió plenària de l´Ajuntament de Cabra celebrada dimecres al vespre. Foto: M.Plana\nDurant les darreres setmanes el consistori de Cabra del Camp s’ha convertit en un polvorí. Després de la fractura generada amb la presentació d’una moció de censura contra l’alcalde el 21 d’agost, l’última notícia és que Cabra en Comú manté l’alcaldia amb Miguel Castañón al capdavant, però en minoria, amb tan sols tres dels nou regidors de l’Ajuntament.\nD’aquesta manera, a l’oposició es queden els quatre regidors de CiU, a més a més de José Pablo Santolaya i Salvador Pérez, de Cabra en Comú. Tots dos segueixen formant part de l’agrupació, però han estat relegats de les seves regidories.\nVa ser a la sessió plenària celebrada dimecres al vespre que es va donar a conèixer la reorganització del cartipàs. El punt més important, però, va ser l’anunci que la moció de censura presentada contra l’actual alcalde per part de CiU i dos regidors de Cabra en Comú no prospera.\nLa Secretaria es basa en l’article 197 de la Llei orgànica 5/1985, de 19 de juny, del règim electoral general, i anuncia que la moció no reuneix el suficient suport i que, per tant, «no procedeix».\nEl silenci de l’oposició durant la breu sessió plenària va deixar entreveure la sorpresa. «No ens esperàvem que la moció no prosperés», explicaven ahir José Pablo Santolaya i Salvador Pérez.\nAixí mateix, asseguren que es presentarà un recurs «per poder desencallar la vida municipal». «L’article parla de ‘partit polític’, però Cabra en Comú és una ‘agrupació’», destacaven.\nPer la seva banda, l’alcalde de Cabra, Miguel Castañón, qualificava la sessió plenària de dimecres de «triomf de la democràcia i les urnes». «Quan s’agafa el camí de la traïció, s’han d’assumir les conseqüències», destacava.\nTot i això, tots dos regidors asseguren no ser ‘trànsfugues’. «No ens hem passat a l’oposició. Seguim sent de Cabra en Comú i volem tirar endavant el mateix programa. El problema rau amb l’alcalde», afirmen.\nLa possibilitat d’algun tipus de negociació per evitar fer més gran la crisi interna generada a l’Ajuntament de Cabra queda descartada per totes dues parts. En aquest sentit, Salvador Pérez, el regidor que la moció proposava com a alcalde, explicava ahir que no es negociarà amb Castañón, «sinó que treballarem perquè les coses canviïn a l’Ajuntament».


Bianca Wooldridge, professora de Ioga | Sincronia Yoga\nBianca és de Tasmània, Austràlia, i ha viscut a Melbourne, Londres i ara a Barcelona, que ha estat la seva llar des de 2013. Es va graduar en Monash University a Melbourne amb un títol en Màrqueting i Psicologia, es va llançar al món corporatiu i va treballar en màrqueting internacional per a empreses multinacionals com a L’Oreal i Fisher-Price. El seu treball la va portar de Melbourne a Londres i a Barcelona, on va descobrir el seu amor pel ioga com una forma d’equilibrar l’estrès i les demandes de l’entorn corporatiu. Es va convertir en estudiant de Sincronia Ioga en 2013 quan va arribar a Barcelona i va descobrir que podia practicar algunes classes en el seu anglès natiu.\nEn 2017, després d’una greu crisi de salut, va dedicar més temps al ioga com una forma de curar-se. No gaire després, en adonar-se que el seu antic estil de vida continuaria emmalaltint-la, es va allunyar d’ell, va crear un nou camí de vida de salut per a ella i va poder ajudar a uns altres. Es va formar en Yin Ioga amb un estudiant de Sarah Powers, un dels fundadors originals de l’estil. Allí va descobrir la importància d’equilibrar els nostres estils de vida agitats i centrats en Yang, i l’important que és estar en sintonia amb el cos per a la nostra salut física i mental. Després va viatjar a l’Índia per a entrenar-se en l’estil tradicional de Hatha Ioga amb Surinder Singh. Desenvolupant un profund respecte per la pràctica tradicional i el seu país d’origen.\nAl mateix temps, es va formar en nutrició integral amb l’escola d’entrenament de salut número 1 en el món, amb seu a Nova York, es va convertir en una assessora de salut integral en nutrició integral. Bianca creu en tractar el cos i la ment amb feroç compassió, tant a través d’una pràctica de ioga com a través d’un estil de vida saludable. Ser conscient de les necessitats i limitacions del seu cos, sense judici ni comparació. Amb aquest enfocament, cada persona pot millorar la seva salut i benestar, amb plaer, independentment del seu estat actual.


La Fiscalia fa servir un informe dels juristes de la cambra per acusar la presidenta del Parlament\nLa tesi de defensa de Forcadell coincideix amb les aŀlegacions presentades pels lletrats a la suspensió del procés constituent per part del TC\nForcadell, anant cap al TSJC aquest divendres ©SANDRA LÁZARO\nLa clau de la investigació penal contra Carme Forcadell no es troba a l'hemicicle ni al despatx de la presidenta, sinó segurament als serveis jurídics del Parlament. D'aquí van sortir dos documents que donen arguments tant a l'acusació com a la defensa de Forcadell. El primer, un informe jurídic on els lletrats van remarcar l'obligació dels diputats d'obeir el Tribunal Constitucional (TC). El segon, les al·legacions que el Parlament va presentar davant el TC on s'assegura que Forcadell "no pot ser sotmesa a cap procediment judicial" per no impedir que es votessin les conclusions de la comissió d'estudi del procés constituent, fet pel qual aquesta investigada.\nL'origen i objecte de la causa per la qual Forcadell ha declarat aquest divendres és determinar si la presidenta va desobeir el Constitucional quan va accedir a que el ple del 27 de juliol passat inclogués en el seu ordre del dia i votés les conclusions de la comissió d'estudi del procés constituent, que obrien la porta a una via unilateral a la independència. Així ho creu la Fiscalia. Per contra, Forcadell ho emmarca fora de la responsabilitat penal i dins el terreny merament polític.\nEn la seva querella contra Forcadell, el ministeri públic recorda que aquell 27 de juliol es va llegir al ple un informe dels serveis jurídics del Parlament en què es recordava als diputats l'advertència del Constitucional sobre el seu deure d'impedir qualsevol iniciativa que suposés desenvolupar la resolució independentista del 9 de novembre del 2015.\nEls lletrats van explicar, en la seva declaració com a testimonis davant del TSJC, que el text llegit davant del ple es referia a un informe més extens, datat al desembre del 2015 i signat per lletrat major, Antoni Bayona, que havia estat demanat per la Mesa del Parlament per avaluar les conseqüències de l'anul·lació de la resolució del 9-N per part del TC.\nEn el document, els lletrats van advertir que el Constitucional vetava no només qualsevol acte parlamentari similar al text anul·lat, sinó que estenia el deure de complir amb l'anul·lació a qualsevol "nova declaració de voluntat" del Parlament que coincidís políticament amb la del 9-N . "Especialment – van especificar els lletrats– aquelles que puguin insistir en concretar el projecte de crear un Estat independent al marge de la reforma constitucional".\nPer la Fiscalia les conclusions sobre el procés constituent estan clarament "preordenades" en la resolució del 9-N. En conseqüència, permetre aprovar les conclusions suposava desenvolupar una resolució anul·lada pel TC, i per tant desobeir al tribunal. Per tot això el ministeri públic es va querellar contra Forcadell per desobediència i prevaricació.\n"Cap tipus de responsabilitat jurídica"\nFonts judicials han explicat que Forcadell ha contrarestat l'informe del desembre amb les al·legacions que els lletrats del Parlament van redactar després que el Constitucional suspengués les conclusions del procés constituent i advertís penalment Forcadell. En el document, disponible al web del Parlament, apareixen gairebé tots els arguments que Forcadell ha desplegat en la seva declaració de poc més de 30 minuts davant el TSJC.\nLes al·legacions estan datades l'1 de setembre, quan Forcadell ja tenia gairebé tots els números per ser investigada. El text, a diferència de l'informe del desembre, dedica una de les cinc al·legacions a defensar específicament l'actuació de la presidenta del Parlament. Remarquen els lletrats que sobre Forcadell "no es pot deduir cap tipus de responsabilitat jurídica", ni per tant ser sotmesa a qualsevol procediment judicial derivat de la seva actuació al ple del 27 de juliol que va votar les conclusions del procés constituent.\nAquell dia Forcadell no va incloure directament el debat i votació de les conclusions en l'ordre del dia del ple. Van ser els portaveus de JxSí i la CUP els van sol·licitar la seva inclusió, que va ser aprovada per la majoria en el ple. La Fiscalia va qualificar aquesta maniobra d'"ardit elucubrat per evitar la intervenció de la Mesa i traslladar l'eventual responsabilitat a un ple irresponsable", tot i que és un mecanisme previst pel reglament del Parlament, tal i com defensen les al·legacions.\n"Naturalesa parlamentària" de la decisió\nEn aquest sentit, les al·legacions remarquen que Forcadell "no podia desatendre" la petició de JxSí i la CUP perquè "hagués deixat d'atendre la seva obligació de fer complir el reglament" del Parlament. Tal i com ha al·legat la presidenta davant la jutgessa, les al·legacions també sostenen que Forcadell va complir amb el Constitucional perquè va informar al ple "com a òrgan que havia de prendre la decisió" de l'existència d'un advertiment del TC per no debatre i votar les conclusions.\nLes al·legacions també defensen l'actuació de la presidenta del Parlament va quedar emparada per la inviolabilitat parlamentària, la llibertat d'expressió i el dret de participació dels representants polítics. Tres arguments que ha fet servir Forcadell aquest divendres.\nL'escrit dels lletrats davant el TC també destaca la "naturalesa parlamentària" de l'actuació de Forcadell sobre la votació. Davant la jutgessa, la presidenta del Parlament ha dit que les conclusions del procés constituent no tenen cap valor jurídic sinó que només expressen una voluntat política de la Cambra.\nLes al·legacions van signades també per Baiona, en aquest juntament amb el lletrat secretari Pere Sol, que havia ocupat sempre aquest càrrec en funcions. Sol va dimitir com a lletrat secretari a finals del mes de setembre adduint raons personals. Tot i això, fonts parlamentàries van vincular la dimissió a la preocupació per les eventuals responsabilitats penals que poguessin recaure en ell davant l'avanç del procés sobiranista. I és que tots els advertiments penals del Constitucional van dirigits als membres de la Mesa del Parlament i del Govern, però també al lletrat secretari.


Sanitat augmenta el seu compromís per a la construcció del nou hospital a Roís de Corella\nInicio Valencia La Safor Sanitat augmenta el seu compromís per a la construcció del nou hospital...\nLa regidora delegada de Salut, Liduvina Gil, ha informat que la Conselleria de Sanitat ha comunicat a l’ajuntament de Gandia que augmentarà la inversió en el nou espai sanitari fins als 11 milions d’euros.\nD’aquesta manera, un cop adjudicat i licitat el procés de l’enderroc, valorat en quatre milions d’euros, la Conselleria invertirà 7 milions d’euros en la construcció del futur Centre integral de Salut de la barriada que també contempla un Centre d’especialitats i una Casa de la Salut a l’estil del realitzat a l’Hospital de la Fe.\nEn total, està previst que l’actuació destine 6.000 m2 a la part sanitària i 4.000 m2 per a col·lectius relacionats amb la Salut com Parkinson, Alzheimer o sords, entre d’altres, a més d’una gran plaça per a ús dels veïns i espais habilitats per a conferències i necessitats de les associacions de la barriada. D’altra banda, el projecte preveu una reserva d’espais per construir en un futur un hospital de crònics.\nLiduvina Gil també ha informat que paral·lelament a aquesta adjudicació, ja s’està treballant en el procés d’adjudicació per a la redacció del projecte de construcció per tal de reduir els temps de construcció.\n“D’aquesta manera accelerem el procés, ja que no esperarem a finalitzar l’enderroc per iniciar la licitació de les obres de construcció”. “La Conselleria està compromesa amb Gandia i ha escoltat les nostres peticions. El barri de Roís de Corella es mereix solucions administratives àgils que ens permeten que el nou espai sanitari siga una realitat com més aviat millor i tot això ho està demostrant amb inversions reals previstes en els pressupostos”.\nFinalment, Gil ha destacat que es preveu que les obres d’enderroc del vell edifici comencen abans de finalitzar aquest any.\nArtículo anteriorEl alcalde de Nàquera deberá declarar por prevaricación en el nombramiento del Inspector Jefe de la Policía\nArtículo siguienteÉxito del Foro de Empleo e Innovación en el Campus de Gandia de la UPV\nEl tercer trimestre de la Escuela de Padres y Madres de Oliva recoge mesas de debate y ponencias


Peter Facinelli i el divorci de Jennie Garth: notícies diàries de celebritats | CAT.rickylefilm.com\nPeter Facinelli i el divorci de Jennie Garth: notícies diàries de celebritats\nPeter Facinelli arxius per al divorci de Jennie Garth\nPeter Facinelli ha presentat oficialment el divorci a la seva dona de 15 anys, Jennie Garth, informa TMZ. A només 15 dies després que l'actor de Crepuscle i dona Garth van anunciar que anaven a separar, Facinelli informa que va presentar el document a la Cort Superior del comtat de Los Angeles ahir, citant el clàssic celebritat aconseguir-a terme clàusula, "diferències irreconciliables". El de 38 anys d'edat, l'actor es creu que ha demanat la custòdia física i legal conjunta de les filles Luca, 14, Lola, nou, i Fiona, cinc, mentre que les dues estrelles han acordat pagar els honoraris legals. D'acord amb documents de la cort, la parella - que va conèixer en el rodatge d'An Unfinished Affair el 1996 - es va separar oficialment l'1 de gener de 2012, tot i que fonts pròximes a la parella han suggerit que han estat vivint separats durant algun temps. Una font va revelar: "Ha estat durant mesos, fins i tot un any es va mantenir una mena de farsa per als seus fills.". No obstant això, un altre amic de l'ex parella va dir: "Ells han estat treballant en la unió per un temps No era una cosa que van prendre a la lleugera.".\nEn un comunicat conjunt emès en el moment, 90.210 actriu Garth i Facinelli va dir: ". Si bé hem decidit posar fi al nostre matrimoni, tots dos compartim el mateix amor profund i devoció als nostres fills Seguim dedicats a la criança dels nostres belles filles junts Ens. Demanar privacitat i respecte durant aquest temps ".\nVEURE Peter Facinelli A LA PREMIER D'AHIR jocs de la fam\nEL REPARTIMENT TWILIGHT - ARA I LLAVORS\nFONT: US Weekly, TMZ\nEl 15 de març de 2012, que wrote.Peter Facinelli i Jennie Garth s'han vist obligats a defensar-se dels rumors que una infidelitat van portar a la seva decisió de divorciar-se.\nEls actors a la revista People: "Hi ha rumors per aquí que són completament falses i nocives per a la nostra família Només volem deixar molt clar - no hi ha tercers involucrats.". La declaració, feta conjuntament per l'estrella de Crepuscle Facinelli, de 38 anys, i Garth, de 39 anys, es produeix un dia després que van confirmar conjuntament els seus plans de divorci.\nEl 13 de març de 2012, escrivim.\nPeter Facinelli i la seva dona Jennie Garth s'estan divorciant després d'11 anys de matrimoni, els seus representants han confirmat. "Si bé hem decidit posar fi al nostre matrimoni, tots dos compartim el mateix amor profund i devoció als nostres fills. Seguim dedicats a la criança dels nostres belles filles junts. Demanem privacitat i respecte durant aquest temps", van dir a la revista People en una declaració conjunta. L'estrella de Crepuscle i el Beverly Hills, 90210 actriu va conèixer en el rodatge de la pel·lícula de la TV Un assumpte sense acabar el 1996, i es van casar el 2001. Tenen tres fills junts - Luca, 14, Lola, nou, i Fiona, cinc.\nFacinelli, de 38 anys, és el més famós pel seu paper com Carlisle Cullen en l'adaptació cinematogràfica de la sèrie Crepuscle. Garth, de 39 anys, és el més conegut per interpretar a Kelly Taylor a Beverly Hills, 90210.\nImpactants A-List Splits\nFotos embarassades de Kate Winslet i Ned Rocknroll: notícies de celebritats\nAdvocat dAngelina Jolie: Laura Wasser i els seus clients famosos\nLàlbum nou dAdele sortirà a mitjans de 2018, el clam de Susan Boyle: notícies de celebritats\nJesy Nelson de Little Mix: Jade Thirlwall no necessita treball boob! - notícies de celebritats\nReese Witherspoon pel·lícula 2018 Tràiler salvatge i sexe Escenes\nKardashian Christmas Party secrets: Flors, Catering i Goodie Bags\nEddie Redmayne va protagonitzar la pel·lícula amb Julia Roberts: entrevista amb Jimmy Kimmel\nEntrevista de Sky Ferreira sobre càrrecs per drogues - Zachary Cole Smith\nTotes les fotos: Centrepoint Winter Whites Gala - Prince William, Taylor Swift, Jon Bon Jovi


Un Nobel d'Economia veu viable una Catalunya independent fora de l'euro - VilaWeb\nDimarts 04.03.2014 18:21\nUn Nobel d'Economia veu viable una Catalunya independent fora de l'euro\nJames Mirrlees diu que el canvi portaria dificultats 'durant uns quants mesos'\nJames Mirrlees, premi Nobel d'Economia escocès, assegura que una Catalunya independent seria possible sense tenir l'euro com a moneda. L'economista, que assessora el govern escocès, diu que el canvi portaria dificultats 'durant uns quants mesos'. Mirrlees és a Barcelona per a ingressar en la Reial Acadèmia de Ciències Econòmiques i Financeres.\nTambé diu que hi pot haver inconvenients a l'hora d'encunyar una nova moneda, com ara el de definir-ne el valor i els costs canviaris. I recorda que molts països han creat la moneda quan s'han fet independents, com ara Noruega a principi del segle XX. Mirrlees està cert que Catalunya té potencial econòmic i que és més rica que altres territoris de l'estat espanyol.


La V Fira del Contraban i la Pagesia de Cunit se celebrarà el dia 1 de juny - Ajuntament de Cunit Tornar adalt"; jQuery("#scroll-top").html("Tornar adalt");\nLa V Fira del Contraban i la Pagesia de Cunit se celebrarà el dia 1 de juny\nInici » La V Fira del Contraban i la Pagesia de Cunit se celebrarà el dia 1 de juny\nPublicat el 28 de maig de 2019 a les 13:35\nEnguany, la Fira del Contraban i la Pagesia se celebrarà dissabte 1 de juny. Una de les principals novetats d’aquesta edició serà un petit trenet amb locomotora de vapor, que farà un recorregut de 120 metres en una via de circuit tancat a la plaça Santiago Rusiñol. El tren té quatre vagons, on hi podran pujar canalla i persones adultes, de forma gratuïta.\nL’altre acte destacat és la presentació del projecte de la Ruta de la transhumància des de Cunit a la Santa Coloma de Queralt, que es farà el dia 1 a la tarda i anirà a càrrec de l’especialista en el tema, Joan Rovira. Entre d’altres peces informatives, s’està fent un plànol desplegable que estarà en català, castelà, anglès i francès. Aquesta presentació forma part del projecte de recuperació de les rutes pecuàries de la zona, pel seu valor patrimonial.\nL’esdeveniment, que ja s’ha consolidat com a tradició, recrearà un dia quotidià dels cunitencs i cunitenques a la època de la postguerra. Com moltes altres poblacions costaneres de Catalunya, el municipi de Cunit va utilitzar el seu litoral per a fer entrar carregaments de tabac, protegits per la foscor de la nit. Per a molta població, la majoria pagesos, es va convertir en una manera més de guanyar-se uns diners extres per afrontar la pobresa, a causa dels pocs recursos de què disposaven.\n10 h, Inici de la fira amb les diferents parades d’artesans ubicades pels diferents carrers del Nucli Antic fins a les 21 h\n11 h -14 h, Activitats i jocs infantils a la Plaça del Casal i Trenet a la plaça Santiago Rusiñol\n12 h, Projecció dels documentals a la sala d’actes del Casal Municipal.\n13 h, Cercavila musical pels carrers del Nucli Antic.\n17 h – 21 h, Activitats i jocs infantils a la Plaça del Casal i Trenet a la Plaça Santiago Rusiñol\n18 h, a la Sala del Casal Municipal. Presentació del projecte de la Ruta de la transhumància des de Cunit a la Santa Coloma de Queralt, a càrrec de Joan Rovira.\n11 h – 20 h, diferents carrers del Nucli Antic. Exposició de vehicles i motos d’època en diferents carrers en els que es desenvolupa l’activitat.\ncartell fira contraban quadrat\nfira contraban pagesia cunit 2018 autora sheila\nPrevAnteriorS’obren les inscripcions al curs de monitors/es d´Activitats d´Educació en el Lleure Infantil i Juvenil\nSegüentPublicació de la llista provisional d’admesos i exclosos als pisos dotacionals públics de l’avinguda de TarragonaNext


La primavera arriba al Parc dels Pinetons en forma de conte dirigit als més petits ·\nLa primavera arriba al Parc dels Pinetons en forma de conte dirigit als més petits\nAnna Puertas 27 abril 2012 1 min read\nLes barbacoes seran el punt de trobada // RdR\nL’Àrea Metropolitana de Barcelona (AMB) i l’Ajuntament de Ripollet, amb la col·laboració de l’Agrupació Ripollet Natura, organitzen una nova activitat al Parc dels Pinetons, inclosa dins del programa del 2012. Es tracta de l’activitat Contes al Parc i es durà a terme diumenge, 29 d’abril a partir de les 11.30h. ‘Benvinguda de la primavera’ és un conte dirigit a un públic familiar, sobretot a infants d’entre 2 i 7 anys.\nEls més petits de casa podran gaudir envoltats d’un entorn natural d’un conte ben divertit i interactiu on les protagonistes, la Margarida i la Fada de la Primavera, mostraran els diversos aspectes i sorpreses que vénen acompanyats de l’arribada de la primavera.\nEls Contes al Parc és una activitat gratuïta i no cal cap reserva prèvia. La representació de ‘Benvinguda de la Primavera’ es durà a terme el 29 d’abril, des de les 11.30h fins les 13h. El punt de trobada pels assistents serà la porta de les barbacoes del Parc dels Pinetons. L’activitat està inclosa dins del programa de la Xarxa de Parcs Metropolitans, que forma part de l’Àrea Metropolitana de Barcelona.\nTags: Parc dels Pinetons\nPrevious: L’actor i director Oriol Broggi acosta al municipi la seva forma de veure i fer teatre\nNext: El Local prepara un doble concert per celebrar el Dia del Treballador\nRedacció 25 maig 2022 121